**L2. Үйлэ үгын бии бололго**

**Хэшээлэй зорилго:** ямар аргануудаар үйлэ үгэнүүд бии болоноб, ямар залгабаринууд хэрэглэгдэнэб гэһэн мэдэсэтэй болохо, үйлэ үгэнүүдые бии болгожо шадаха.

Үйлэ үгын һуури **анхан** болон **гараһан** гэжэ илгардаг: *һуу, оло, таби* – анхан һууринууд гү, али ондоо үгэһөө гараагүй, үндэһөөрөө байһан һуури болоно: *шэрдэ, хүхэрэ, ябалса* – гараһан һууринууд гү, али ондоо үгэһөө гараһан һууринууд болоно.

Хоёрһоо дээшэ үетэй үйлэ үгын һуурида залгалтануудые нэмэхэдэ, туд һууриин һүүлэй түргэн **а, о, э** аялганууд урда тээгээ **р, л** хашалгануудтай һаань тэдэнь унадаг: *эхилэ – эхилбэ, хүдэлмэрилэ – хүдэлмэрилхэ, тамара – тамарна, үнгэрэ – үнгэрһэн* г.м. Гэбэшье *усадха – усадхаба, тэбэри – тэбэрихэ, харюуса – харюусана, бүрхөөгдэ – бүрхөөгдэнхэй*г.м. бэшэгдэнэ.

 Элдэб олон суффикснуудай хүсөөр юумэнэй, тэмдэгэй нэрэнүүдһээ, дайбар үгэһөө ба мүн үйлэ үгэһөөшье шэнэ үйлэ үгэнүүд бии болодог.
        Тус таблицаар һурагшад өөһэдөө дүрим хэлэхэ.



1. Үйлэ үгэнүүд, суффикснуудай хүсөөр [юумэнэй](https://buryadxelen.com/backend/web/assets/319430f9/gramtoli/gramtoli.htm#W156) нэрэһээ бии болоно:

**-на**: һам – һамна, ном-номно, хэм – хэмнэ г.м.

-на: суффикс залгахада, хэлэнэй узуурай н хашалганаар һүүлтэһэн үгэнүүдэй тэрэ н хашалганиинь г хашалганаар һэлгэгдэдэг: *ан – агна, зан – загна, шан – шагна, ган – гагна, сэн – сэгнэ, зүн – зүгнэ* г.м.

Доро дурсагдаһан үгэнүүдтэ тэрэ тогтууригүй **н** урда тээхи түргэн аялгантаяа унадаг: *уран – урла, дуран – дурла, үлэн – үлдэ, бэлэн – бэлдэ, хорон – хордо* г.м.

 **-ла**: *амтан – амтала, үзүүр – үзүүрлэ* г.м.

**-та, -да, -ра** суффикснуудые залгахада, урдаа **л, р** хашалгантай түргэн **а, о, э** аялганууд унадаг: *хирэ – хиртэ, шэрэ – шэрдэ, байра – байрла* г.м.

**-ша** алдар-алдарша, үнэн -үнэншэ

1. Үйлэ үгэнүүд, суффикснуудай хүсөөр [тэмдэгэй](https://buryadxelen.com/backend/web/assets/319430f9/gramtoli/gramtoli.htm#W100) нэрэһээ бии болоно

**-шала**: *һайн – һайшала, шэнэ – шэнэшэлэ* г.м.

-жа баян-баяжа, элбэг-элбэгжэ

-ра – хүхэ – хүхэрэ, хүйтэн – хүйтэрэ

-ла – уран – урла

-лдэ – үлэн - үлдэ

1. [дайбар үгэнүүдһээ](https://buryadxelen.com/backend/web/assets/319430f9/gramtoli/gramtoli.htm#W24) гү, али наречинүүдһээ гарадаг. Тэдэ суффикснууд ямар нэгэн үйлэ тэмдэглэһэн шэнэ үйлэ үгэ бии болгохынгоо хажуугаар, тэрэ үйлынгөө хайшан гээд үйлэдэгшэдэ хабаадаһыень харуулдаг.

**-аа**: *шата – шатаа, зохи-зохёо, эбдэ – эбдээ* г.м.

**-га**: *гара – гарга, оло – олго, хүрэ – хүргэ* г.м.

**-лга**: *бай – байлга, обой – обойлго, хүлеэ – хүлеэлгэ* г.м.

**-лса**: *гара – гаралса, оро – оролсо, ерэ – ерэлсэ* г.м.

**-лда**: *бари – барилда, оло – ололдо, хөөрэ – хөөрэлдэ* г.м.

**-да**: *дуула – дуулда, оло – олдо, диилэ – диилдэ* г.м.

**-гда**: *бари – баригда, оно – оногдо, үргэ – үргэгдэ* г.м.

**-ра, -жа, -ша** г.м. суффикснуудые залгахада, нэрэ үгын һүүлэй тогтууригүй **н** хашалган унадаг: *хүйтэн – хүйтэрэ, айлшан – айлшала, арьбан – арьбажа, баян – баяжа* г.м.

**-га, -аа** суффикснуудые залгахада, һууриин һүүлэй түргэн **а, о, э** аялганууд унадаг: *гара – гарга, шада – шадаа* г.м.

Үйлэ болон байдал ямараар үнгэрнэб, тэрээнһээ боложо юрэнхы, шангадхаһан, дабтаһан, һуларһан, үргэлжэлһэн, эсэслэһэн байдаг.

**-һууряараа**: *яба, ошо, ерэ, ногооро, бай, дуула* г.м.

**-ша, -шо, -шэ**: *байша, орошо, гүйшэ, харайша* г.м.

**-сагаа, -согоо, -сэгээ, -сэгөө**: *хараасагаа, һоросогоо, мэдэсэгээ, үгэсэгөө* г.м.

**-д**: *ялагад, ёлогод, елэгэд, хулмагад, гүбэд, шэбэд, гүхэгэд* г.м.

**-жай, -жэй, -жой**: *абажай, ошожой, ерэжэй, барилдажай* г.м.

**-жархи,- жорхи, -жэрхи**: *уншажархи, бэшэжэрхи, оложорхи, хашхаржархи* г.м.

**Даабаринууд**

1. **Доро үгтэһэн үгэнүүдтэ хаалта соохи залгабаринуудые нэмэн, үйлэ үгэнүүдые бии болгогты. Үзэг унана гү, али үгы гү гэжэ ажаглагты.**

Хара(ла), нэрэ(лэ), тээрмэ(дэ), дээшэ(лэ), зүү(лгэ), хүлеэ(лгэ), һэри (юулэ), бари(лда), мэдэ (лсэ), отоло (гдо), үзүүр (лэ), дошхон (ро), мэдэ (лсэ), ошон (то)

1. **Эдэ үйлэ үгэнүүд ямар залгабаринуудай хүсөөр бии болооб гэжэ элирүүлэгты.**

*а) шэрдэ, шэрдээ, шэрдэхэдэнь, шэрдэлсэбэ, шэрдүүлэлсэбэ;*

*б) шаруулба, шаралсахадам, шаруулжархиба, шарасагаана;*

*в) алхалжархёо, алхалалсыш, алхалалдашабад, алхалууба;*

*г) гантаха, ганташахадань, гантанхай, гантаажархиба;*

*д) дуулаадхиһуу, дуулалсаһаар, дуулуулба, дуулгана.*